《允迪遣书问讯并寄示与子我唱酬佳句猥及微踪辄用庐字韵为二诗以报嘉惠 其一》
宋代·沈与求

泛爱何人枉素书，银钩奕奕到田庐。朋游久许贫方耐，宦学空怜老更疏。

回雁峰前应梦到，放龟池上也斋居。相期保社同香火，口祷功名乞与渠。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。